**Г1алг1ай мотт 5-9 класс**

**Кхетора каьхат**

Тахан школа хьалхашка латта декхар — хьалкхувш йоаг1ача т1ехьенна кloapгaгla а ч1оаг1аг1а а 1илмай лардаш 1омаяр, практике царех пайда эца шаьрбенна а ховш а уж хилар.

Вай заман 1илма а, техника а, культура а, адамий вахар а дег1адарга хьежжа хила беза школашка лелабу хьехам а. Школашка вахарцара бувзам ч1оаг1баро д1адех школьни еррига дисциплинаш хьехаш, царца наьна мотт хьехаш а, практи -чески болх бар нонаг1а совдоаккхаш хила а дезилга.

Наьна мотт 1омабар, къаьстта грамматика 1омаяр, боккха лоарх1ам болаш да дешархой кхетам дег1абоалабара, xlaна аьлча, наьна метта грамматика харо доккха новкъостал ду эрсий мотт дикаг1а кхетабара а.

Наьна мотт хьехара процессаца йовз дешархошта наьна метта хозал, из б1аьхий хилар. Цо новкъостал ду, къамий яхь а йолаш, дешархой хьалкхебара.

Наьна метта бокъонаш (цун хозле) гойташ из к1оаргга 1омабаро новкъостал ду вай мехкарча къамий чулоацам бола культура кхеяра. Цунга хьежжа, школа эггара доккхаг1до­ла декхар — эздел долаш, г1улакхаца, дийша, дика литературни наьха мотт ховш бола нах кийчбар да. Дешархошта д1ахьехар хила деза уж кхетаргболаш, 1омадаьчох пайда эца ховш хургболаш. Из болх массаза а аналитико-синтетически наькъаца д1абахьа беза: грамматически бокъонаш в1аши юсташ, 1омаеш йолча теоретически материала юкъера керттердар хьакъестаде ховш (кхетам кхебеш а лакхбеш а), д1ахо шоаш кхетадаьр хьадувца а, цунах къамаьл деш а, яздеш а, пайда эца 1омабеш.

Наьна метта урокаш т1а дешархоша 1омаю г1алг1ай метта грамматика лардаши, дешари, (къамаьлаца а йоазонца а деш дола) къамаьл шаьрдара наькъаши.

5—9 классашка наьна мотт хьехара курс йолаю юххьанцарча классашка дешархоша 1омадаьчун а дайзачун а овлан т1ара, д1ахо 1омадер хьалха 1омадаьчунца дувзаш д1ахьо.

5-ча классе юххьерча школе 1омаяь морфологически ор­фографически керттера бокъонаш кердаяьхачул т1ехьаг1а, синтаксисахи пунктуацехи лаьца юкъера кхетама курс хьеха белгалъяьккхай, д1ахо синтаксиса ларда т1ара 1омае йолаю морфологи, орфографи.

5—6-ча классашкеи 7-ча классе ах шера фонетика, лекси­ка, морфологии орфографии 1омаю, 7-ча классе шоллаг1ча ах шераи 8—9-ча классашкеи синтаксиси стилистикеи 1омаю.

5—7 классашка морфологии орфографии 1омаю синтаксиса ларда т1а. Синтаксис дика ца ховш хилча, дешархой дувза- денна къамаьл шаьрде йиш яц, цудухьа ч1оаг1а лоарх1ам болаш да дешархошта из дакъа дика хар.

5-ча классе синтаксиси, пунктуации 1омаяьчул т1ехьаг1а 1омаю фонетика.

Дешархошта из тема дика ца ховш хилча, хала да тайп-тайпарча къамаьла доакъой нийсаяздара бокъонаш караерзае.

Фонетика хьехара декхар да г1алг1ай метта оазий башхалонаш шаьра йовзийтар, литературни наьна мотт 1омабара (шаьрбара) новкъостал а деш. Г1алг1ай метта мукъа оазаш; **аха-аха; даша-даша; д1ааха-дааха; мелар-мёлар; дог1а-дог1а; еза-ёза; я-я; деша-дёша, ёст (йост) — о(уо) — дог1а — дуог1а, божа — буажа; и (ий) — бита — бийта, била — бийла**.

Цу цхьадолча дешай ма1ан предложене чулоацамга хьежжа мара а гучадалац.

5—6-чеи классашка 1омаю, лексикеи фразеологии. «Х1ара сага ха деза гушдар тахка а кхетаде а, ше кхетадаьчох керттердар д1ахо кхычунна додала».

Из керттера а лоарх1аш, дешархой кхетабе беза xlapa деша ма1анах, лакхъе еза цар дешай ганз. Дешархой кийчбе бе­за дийшар тахка, кхето, кхетадаьр хьадувца.

5—7-чеи классашка 1омаду къамаьла доакъош. Семантиче­ски (дешай, цхьанкхийттача дешай, формай лоарх1ам гой- тар), морфологически (деша грамматически категореш — класс, таьрахь, легар, и кх. др.) Синтаксически (предложенена юкъера дешай г1улакх) юкъарча белгалонашца къоастадаь, лексико-грамматически тайпаш да къамаьла доакъош.

Ер раздел дешархошца караерзаеш, учебника автора а хьехархошта а хьалхашка латга декхар да, къамаьла доакъ­ош предложене юкъера, шеко йоацаш, кхетаде бераш 1омадар.

Къамаьла доакъош шаьра къестаде дешархой 1аьмача, цар логически кхетам лакхлу, берашта аттаг1а корадоагГа, довз, къоасталу, моллаг1а дале а, грамматически хувцамаш хинна дешаш. Д1ахо йодача хана (8—9 классашка) дешархошта дизза кхетаде деза синтаксис. «Къамаьла доакъош 1омадича де­шархой кийчлу синтаксис яха дакъа 1омаде (кхетаде).»2 Цо новкъостал ду предложенешта юкъерча дешай мел дола бувзамаш шаьрде.

Грамматика 1омаеш, дешархошта шаьра, дика ха дезар: деша лард, чаккхе, овла, дешхьалхе, суффикс; къамаьла до­акъош (керттера а г1улакха а): ц1ердешай дожарий ма1анаш, цар хаттараш; хандешай ханаш; цу къамаьла доакъой нийсаяздара бокъонаш; предложени, предложене чура дешай бувзам, предложене маьженаш, цун керттера тайпаш. Дешар­хошта ха дезаш да (шоаш 1омадаьчох лаьца), дош мишта хьахиннад, из малаг1ча къамаьла доакъоех латт, и кх. д1.

Чоалхане-карара предложенеш 1омаеча хана, хьехархой керттера декхар да цу предложенешка керттераяри карараяри малаг1а я, къоастае дешархой 1омабар, царна юкъера бувзам хьалаха хар. Пунктуаци 1омаеча хана, теркалде деза массаза а интонаци, пунктуаци в1аший нийсъеш хилар, дуккхаза а нийслу цунах лаьца дешархоша г1алаташ деш, бакъда сецара хьаракаш массаза а увттадац ашара сецаргеи цунна хувца­маш хиларгеи хьежжа, х1аьта цунца цхьана йиш айярцеи лаь- г1ъярцеи къамаьла юкъе сацар деш йола дуккха а моттигаш хул, цхьаккха а сецара хьаракаш ца увттадеш. Цхьабакъда, ха дезаш да цхьайолча предложенешка, цар оттамга хьежжа, интонаци теркалъеш, сецара хьаракаш увтто дезаш хилар. Цхьайолча моттигашка интонаци теркалъяр — хиланза даргдоацарех да, х1ана аьлча, из теркал ца йича, малаг1а хьарак оттаде деза ховргдоацандаь. Иштта из теркалъярца увттаду предложени кхоачалуча т1адамаш, хаттареи айдареи хьара­каш, т1адерзара т1ехьа (предложене юкъе), айдардеша т1ехьа, **xlaa, а.**..— яхача дешашта — предложенешта т1ехьа увттадеш дола запятойш а, айдара хьаракаш а, цхьан тайпарча къоастамашта юкъе запятойш а, хоттарг юкъедоацача чоалханеча предложенешка запятойш, запятойца т1адами тиреи, и кх. д1.

Синтаксис 1омаеча хана хьехархо декхарийла ва интонаце зем а боаккхаш, цунах пайда эцара торонех дешархой дика д1акхетабе.

Синтаксиси пунктуации 1омаеча хана интонаци теркалъе езаш хиларо, хьехархо декхарийла ву дешархошта х1ама ха-зийта, ашара хувцам, цун лакхал, низ, сихал хьалаца хар дег1адоаладе а, х1аьта 1омореи тохкам бареи болх ше дешархошца беча хана, ше ешаш йола предложенеш нийса еша а, х1ана аьлча, интонаци хувцаро предложене ма1ан а сецара хьаракаш а хувца тарлу.

XIapa урока т1а хьехархо хьежа веза, дешархоша деш дола къамаьл логически а бувзам болаш хиларга, дешаш дола масалаш хоза къоастадеш дешалга, и кх. д1.

Учебника материала т1а болх беча хана хьехархо хьежа веза дешархошта дешаш довзийта, нагахьа санна ца довзаш до­ла дош иийсделча, из д1ахьеха деза.

Лексически балха (къаьстта синонимашца беча балха) дешаш кийчдеш, пайда эца йиш я учебникий тексташкеи 1омаеча литературни кхолламашкеи долча дешаех (словарех а), берий лексически г1алаташ тахкарах, йоазонца а деча къамаьла а кийчо ярах. Наьна метта урокаш т1а художественни литера­тура т1ара тайп-тайпарча лексически а фразови а материалех пайда эца беза хьехархочо.

Дешархой къамаьла культура лакхъярцеи навыкаш дег1айоалаярцеи къаьста хила йиш яц школе грамматика 1омаяр. Грамматика 1омаеш, керттера уйла т1аяхийта еза тайп-тайпара упражненеш нийса кхоачашъяра. Цар новкъостал ду дешархошта къамаьл карадерзадеш, орфографически а пунктунционни а говзал дег1айоалае, грамматически материал ди- каг1а кхетае.

Дешархошка шерра пайда эцийта беза гонахьа долча бакъдолчох, школе а школа арахьа а цар беча къахьегамах. За- нятеш еш, лексически материал лохаш, предложенеш увттаеш, сочиненеш язъе кийчлуш а уж язъеш а, йоазонца а деш долча къамаьлаца а общественно-пайдане балха шоаш деш дар хьахьокхаш, хила деза дешаш. Цунца цхьана, дувзаденна долча къамаьлаца беш бола болх в1ашаг1боллаш, бераш прак­тически кийчдара болх а бе беза (пенгазет, журнал арахецар, выставкаш яр, самодеятельность кийчъяр, и кх. д1.)

Литература программа т1а язъе лаьрх1а йолча изложенешца, сочиненешца кхоачашде деза хьехархочо грамматика уро- кий декхараш а, изложени язъе аьнна хьакъоастаяь йолча текста анализ еш, берий теркам т1абахийта беза хьехархочо нийсеи, къаьгаи, къоасталуши къамаьл дара, текста т1а нийслуш йолча синонимаштеи цхьайолча синтаксически конст- рукцештеи, и кх. д1.

Тайп-тайпарча справочни пособех пайда эца 1омаде деза хьехархочо бераш (дошлоргех, таблицех, и кх. д1.). Эггара ч1оаг1аг1а цар пайда эца безаш йола пособи-школьни орфог­рафически дошлорг да.

Дешар 1омадара бола йоазон болх беча хана, дошлоргах пай­да эцийта беза дешархошка. Иштта 1омабе беза дешархой шо­аш деча йоазон балхаш т1ара г1алаташ леха а уж нийсде а. Даим словарно-орфографически болх барца 1омаду хьехархочо бераш текста т1ара й1аьхеи лоацеи оазаш къестае а, эшаш дола дешаш хьалеха а, царна к1ал така хьакха а, и кх. д1.

Наьна метта занятеш т1а, ше керда материал д1ахьехаш, хьехархочо лораде а ларх1а а деза хьалха 1омадаь дешархошта ховшдар.

Дешархошка дагалувцийта г1ерта веза хьалха 1омадаьчох царна ховшдар (цхьайолча хана шоай ло1аме учебника т1ара болх баьчул т1ехьаг1а).

Дешархошта к1езиг-дукха довзашдар юха ц1аькха а д1адувца деза. Цунца цхьана, кхы д1ахо йодача этапаца цар 1омае езаш йолча халача темага кийчбе беза дешархой.

Иштта, морфологи 1омаеча хана, лоарх1ам болаш да син­таксиса хаттараш 1омадар а (предложене чухь дешашта юкъе бувзам оттабар, предложене керттереи кертерзеи маьженаш йовзар, и кх. д1.)

Даим кердадаха деза дешархошца 1омадаьр, наьна метта грамматика темаш 1омаеча хана а 1омадаьр кердадаккха ден- нача сахьаташка а.

XIapa классе шу долалуш (керда материал йолаеш), керда­даккха деза хьалхаг1а 1омадаьр. Шу чакхдоалаш 1омадаьр, юха кердадоаккхаш, ч1оаг1де деза.

Къоастабе йиш йоацаш ч1оаг1а бувзам ба грамматика шин даькъа юкъе (морфологенеи синтаксисаи).

Хьехархочун декхар да берашта тайп-тайпарча разделашта юкъера бувзам бовзийтар, царна х1аранена хьисапе йола башхалонаш къоастаяйта хар.

Керттера къамаьла доакъош 1омадара хьехархочо д1акхетаде деза бераш цар синтаксически лоарх1амах, х1аьта син­таксис 1омаеш, къамаьла доакъоех дола хоамаш ч1оаг1дар.

Ч1оаг1а лоарх1аме да, хьехархочо берашца, ца хаддаш, дувзаденна къамаьл шаьрдеш болх бар а.

XIapa класса лаьрх1а программашка луча материалашка я разделаш: «Дувзаденна къамаьл шаьрдар», «1омадаьчохи кхетадаьчохи керттердар».

Хьехархо декхарийла ва дешархой кхетам, цар 1омадаьчун ганз ч1оаг1ъеш цу разделашка луш дар дизза кхоачашдайта.

Хьехархочоа а школана а т1алатта керттера декхар да шоашка хьаденна бер, сердалон д1оаг1а д1абе а делла, нийсача наькъах кхета а даь, Даьхенна д1адалар. Шоаех тийша а тийша, шоашта т1адилла из декхар ц1енача декхарца кхоачашде деза.

**Календарно-тематически план 8-лаг1а класс**

|  |  |  |  |  |  |  |
| --- | --- | --- | --- | --- | --- | --- |
|  | **Тема** | **Урока тайпа** | **Сахьат** | **Таьрахь** | **Кхоачам** | **Ц1аг1ара болх** |
|  | **Кердадаккхар** |  |  |  |  |  |
| **1** | Наьна мотт – халкъа са | Юкъара кердадаккхар | **1** |  |  | Кицаш. Упр. 3 |
| **2** | Ц1ердош | Хьалха 1омадаьр кердадаккхар | **1** |  | Таблица карточкаш. | П.1 упр.10 |
| **3** | Белгалдош | Кердадаккхар | **1** |  |  | П.2 упр.16 |
| **4** | Хандош | Хьалха 1омадаьр кердадаккхар | **1** |  | Дошлорг, таблица, хьокхамапособи. | П.3 упр.22 |
| **5** | Куцдош | Хьалха 1омадаьр кердадаккхар | **1** |  |  | П.4 упр.28 |
| **6-7** | **Диктант**  Г1алаташцара болх**.**Кердадаккхар | Тохкама болх бар | **2** |  |  | Бокъонаш керд |
|  | **Синтаксиси пунктуации** |  |  |  |  |  |
| **8** | Дешай цхьанкхетар хьахилари цун грамматически лоарх1ами | Керда тема хьехар | **1** |  | Карточкаш. | П.5 упр.37 |
| **9** | Предложени хьахилари цун грамматически лоарх1ами | Керда тема хьехар | **1** |  | Таблицаш книжкаш | П.6 упр.41 оаг1 19 бокъо |
| **10** | Цхьанкхийттача дешашкеи предложенешкеи дешай бувзам. Бартбар | Керда тема 1омаереи из ч1оаг1аяреи | **1** |  |  | П.7 упр.50 оаг1.22 бокъо |
| **11** | Урхалдар  Т1атовжар | Керда тема хьехар | **1** |  |  | П.7 упр.62 оаг1.24 бокъо |
| **12-**  **13** | Предложенешкеи цхьанкхийттача дешашкеи дешай арг1а  Ма1ана тохар | Дувзаденна къамаьл шаьрдар | **1**  1 |  | Изложений а сочинений а сборник | П.5-П.7 бокъонаш |
| **14** | **Тохкама диктант** | Керда тема 1омаяр | **1** |  | Карточкаш | П.8 упр.67 |
| **15** | Г1алаташцара болх.  Кердадаккхар. |  | **1** |  |  | П.9 упр.73 |
| **16** | Предложенеш. Предложене кертера маьженаш. | Керда тема 1омаяр | **1** |  | Таблицаш книжкаш | П.10 упр84 |
| **17** | Цхьаноттамеи, шин оттамеи, кхаьоттамеи предложенеш | 1омадаьр ч1оаг1дара урок | **1** |  |  | П.11 упр.90 |
| **18-** | Подлежаще морфологически форма. | Йоазув шаьрдар | **1** |  |  | Бокъонаш керд. |
| **19** | **Тест** |  | **1** |  |  |  |
| **20** | Г1алаташцара болх.Кердадаккхар. | Керда тема хьехар | **1** |  |  | П.12 упр. 96. |
| **21** | Карарчун морфологически форма | Керда тема хьехар | **1** |  | Хьокхаматаблицаш, пособи. | П.13 упр.100 |
| **22-23** | **Дешай диктант**.Сказуеми морфологически форма | Керда тема хьехар | 2 |  |  | П.14 упр.109 |
| **24-25** | **Изложени** | Дувзденна къамаьл шаьрдар | 2 |  | Изложенеша а, сочиненеша а т1айола сборник. | Бокъонашкерд. |
| **26** | Подлежащене сказуемене юкъе тире оттаяра бокъонаш | Керда тема хьехар | 1 |  |  | П.15 упр. 114 |
| **27** | Предложене кертерза маьженаш | Керда тема хьехар | 1 |  | Таблицаш. Карточкаш. | П.16 упр.121 |
| **28** | Кхоачам | Керда тема хьехар | 1 |  |  | П.17 упр.124 |
| **29** | Кхоачама кхыча къамаьла доакъошцара бувзам | Керда тема хьехар | 1 |  |  | П.18 упр.126 |
| **30-31** | **Диктант**  Г1алаташцара болх.Кердадаккхар. | Йоазув шаьрдар | 2 |  |  | Бокъонаш керд. |
| **32** | Къоастам | Керда тема хьехар | 1 |  | Хьокхама пособи | П.19 упр.132 |
| **33** | Юхедуллар | Керда тема хьехар | 1 |  |  | П.20 упр.138 |
| **34** | Лоаттам | Керда тема хьехар | 1 |  | Таблицаш, карточкаш. | П.21 упр.144 |
| **35-36** | **Сочинени кийчо**  **Сочинени** | Дувзденна къамаьл шаьрдар | 2 |  |  | Текст язъе |
|  | **Цхьаноттама предложенеш** |  |  |  |  |  |
| **37-**  **38** | Цхьаноттама предложеней тайпаш. Цар кертерча маьжений морфологически форма  **Проектни болх** | Керда тема хьехар | 2 |  | Книжкаш, таблицаш. | П.22 упр.159, упр.166 |
| **39** | Йиза йоаца предложенеш | Керда тема хьехар | 1 |  |  | П.23 упр.173 |
| **40** | Предложене  цхьантайпарча маьженех бола кхетам | Керда тема хьехар | 1 |  |  | П.24 упр. 178 |
| **41** | Цхьантайпара долеи доацеи къоастамаш | Керда тема хьехар | 1 |  | Хьокхама таблицаш. | П.25 упр.183 |
| **42-43** | **Сочинени** | Йоазув шаьрдар | 2 |  |  | Бокъонашкерд. |
| **44** | Предложене цхьантайпарча  Маьженашцара хоттаргаш | Керда тема хьехар | 1 |  |  | П.26 упр.187 |
| **45** | Цхьантайпарча маьженашта юкъе запятойш. | Керда тема хьехар | 1 |  | Карточкаш. | П.27 упр.195 |
| **46** | Предложене цхьантайпарча маьженашка чудерзорадешаш. Чудерзорадешашка ши т1адами тиреи | Керда тема хьехар | 1 |  |  | П.28 упр.203 |
| **47-48** | **Изложении** | Дувзденна къамаьл шаьрдар | 2 |  | Сочинений а изложений а гуллам. | Бокъонаш керд. |
| **49** | Предложене къаьстача маьженех бола юкъара кхетам | Керда тема хьехар | 1 |  |  | П.29 упр.207 |
| **50** | Къаьста кхоачам | Керда тема хьехар | 1 |  |  | П.30 упр.209 |
| **51** | **Тохкама диктант** | Керда тема хьехар | 1 |  | Хьокхама таблицаш. | П.31 упр. 211 |
| **52-**  **53** | Г1алаташцара болх.Кердадаккхар  Къаьста къоастам. | Йоазув шаьрдар | 2 |  |  | Бокъонаш керд. |
| **54** | Къаьста юхедуллар | Керда тема хьехар | 1 |  | Таблицаш | П.32 упр. 213 |
| **55** | Къаьста лоаттам | Керда тема хьехар | 1 |  | хьокхаматаблицаш. | П.33 упр.215 |
| **56** | Кхетаяйтара предложене маьженаш | Керда тема хьехар | 1 |  |  | П.34 упр. 219 |
| **57-58** | **Проектни болх**  Кердадаккхар | Йоазувшаьрдар | 2 |  |  | Бокъонаш керд. |
|  | **Грамматика бокъонех предложене маьженех цадувзалуш дола дешаш** |  |  |  |  |  |
| **59** | Предлож. Маьженех цадувзалушдолча дешай разрядаш. | Керда тема хьехар | 1 |  |  | П.35 упр. 223 |
| **60** | Т1адерзар | Керда тема хьехар | 1 |  |  | П.36 упр.228 |
| **61** | Юкъедоаладаь дешаш | Керда тема хьехар | 1 |  | Карточкаш, таблицаш  Г1алг1ай орфографически словарь. | П.37 упр.236 |
| **62-63** | **Тохкама диктант.**  **Г1алаташцара болх.Кердадаккхар** | Дувзденнакъамаьлшаьрдар | 2 |  | Сочинени а, изложени а чулоацам | Бокъонашкерд. |
| **64** | Юкъейоалаяь предложенеш | Керда тема хьехар | 1 |  |  | П.38 упр.241 |
| **65** | *Х1аа, а* яхадеш аш-предложенеш  Предложене чу айдардешаш | Керда тема хьехар | 1 |  | Таблицаш, карточкаш. | П.39 упр.243 |
| **66** | Мадарра къамаьл  Эрга къамаьл | Керда тема хьехар | 1 |  |  | П.40 упр.246 |
| **67** | Ма дарра къамаьл эргача къамаьлага далар | Керда тема хьехар | 1 |  | Книжкаш, таблицаш. | П.41 упр.250 |
| **68** | 1омадаьр кердадаккхар | Керда тема хьехар | 1 |  |  | П.42 упр.256 |